KLASA: 401-02/23-02/3

URBROJ: 359-16/1-23-3

Zagreb, 06. veljače 2023.

Razdjela: Ministarstvo znanosti i obrazovanja

Glava: 08091 Agencije i ostale javne ustanove u znanosti, obrazovanju i sportu

RKP: 43335 Agencija za mobilnost i programe EU

Matični broj: 02298007

OIB: 25385906011

***Bilješke uz Financijske izvještaje za razdoblje od 1. siječnja do 31. prosinca 2022. godine***

Agencija za mobilnost i programe EU (u daljnjem tekstu Agencija) osnovana je Zakonom o Agenciji (NN 121/17) koji ujedno definira njezin opis poslova i nadležnosti. Osim Zakonom djelatnost Agencije utvrđena je Uredbama i Odlukama Europske komisije i Europskog parlamenta, Ugovorima s Europskom komisijom o provedbi programa, inicijativa, mreža i projekata te Odlukama Ministarstva znanosti i obrazovanja o prijenosu dodatnih nadležnosti i zadataka na Agenciju.

Opis poslova i zadataka Agencije je sljedeći:

- Provedba programa EU Erasmus+ u području obrazovanja, osposobljavanja, mladih i sporta za razdoblje 2014.-2020. u svojstvu akreditirane Nacionalne agencije

- Provedba programa EU Europske snage solidarnosti u području volontiranja i solidarnosti mladih za razdoblje 2018.-2020. u svojstvu akreditirane Nacionalne agencije

- Provedba programa EU Erasmus+ u području obrazovanja, osposobljavanja, mladih i sporta za razdoblje 2021.-2027. u svojstvu akreditirane Nacionalne agencije

- Provedba programa EU Europske snage solidarnosti u području volontiranja i solidarnosti mladih za razdoblje 2021.-2027. u svojstvu akreditirane Nacionalne agencije

- Provedba programa EU Obzor Europa u području znanosti za razdoblje 2021.-2027. u svojstvu nacionalne potporne strukture

- Ostale EU mreže i inicijative, drugi međunarodni programi (EURAXESS, Euroguidance, Europass, eTwinning, Eurodesk, Eurydice, Radna skupina stručnjaka za VET, Study in Croatia, CEEPUS, Bilateralni program akademske mobilnosti itd.) te provedba EU projekata financiranih sredstvima Okvirnih programa EU za istraživanje i inovacije i dr.

- U sklopu provedbe programa Erasmus+ za programsko razdoblje 2021.-2027., Europska komisija je u travnju 2022. Agenciju imenovala europskim SALTO resursnim centrom za uključivanje i raznolikost u području obrazovanja. Sukladno trenutnom imenovanju, rad SALTO resursnog centra trajat će do kraja 2027. godine uz perspektivu nastavka rada i u programskom razdoblju nakon 2027.

Financijski izvještaji Agencije za 2022. godinu izrađeni su u skladu sa Zakonom o proračunu (NN 144/21), Pravilnikom o financijskom izvještavanju u proračunskom računovodstvu (NN 37/22) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20).

**Bilješke uz obrazac PR-RAS**

**Prihodi poslovanja**

Ukupni prihodi poslovanja Agencije za izvještajno razdoblje iznose **300.501.578,85 kn**, najvećim dijelom je prihod iz EU za programsko razdoblje 2021.-2027. za programe Erasmus plus i Europske snage solidarnosti. Najvećim dijelom su ovo prihodi koji se priznaju u trenutku isplate projektnih sredstava korisnicima što je različit pristup od evidentiranju EU sredstava sukladno promjeni Pravilnika o proračunskom računovodstvu i uputi Ministarstva financija KLASA: 400-02/20-01/29, URBROJ: 513-05-03-21-17 od 12. veljače 2021.

Prihodi iz nadležnog proračuna i od HZZO-a na temelju ugovornih obveza su prihodi iz izvora 11 (opći prihodi i primici) i prihodi iz izvora 12 (nacionalno sufinanciranje) iznose 19.763.801,99 kn. Nacionalno sufinanciranje odnosi se na Erasmus plus program, program Europske snage solidarnosti te inicijative i mreže koje su u nadležnosti Agencije.

Prihodi od pozitivnih tečajnih razlika priznati u 2022. su znatno veći u odnosu na prošlu godinu s obzirom na obračunske pozitivne tečajne razlike i razlike zbog primjene valutne klauzule na dan 31.12.2020.

U odnosu na prethodnu godinu, u 2022. imamo tekući prijenos između proračunskih korisnika istog proračuna, odnosno prihod koji smo primili od Središnjeg državnog ureda za demografiju i mlade na temelju Sporazum o partnerstvu u provedbi projekta „Time for Youth“, KLASA: 901- 01/22-01/1, URBROJ: 519-02-1/1-22-5 u iznosu od 432.510,00 kn.

Na ostale prihode 6381 knjižili smo prihod od bivših zaposlenika za parnične troškove sudskih presuda za isplatu plaće koje je Agencija platila, te uplatu od Estonskog dobavljača, koja ju su oni definirali kao pogrešnu uplatu od strane Agencije, a radi se o inozemnoj nabavi koja ja prethodno plaće u skladu s podacima navedenim na fakturi.

**Rashodi poslovanja**

Rashodi poslovanjaza izvještajno razdoblje iznose **298.425.799,60 kn** i povećani su u odnosu na isto razdoblje prethodne godine. Porast unutar skupine 31 rezultat je rasta osnovice za isplatu plaće prema Temeljnom kolektivnom ugovoru u javnim službama. U skupini 32, značajan porast čini stavka 3211 službena putovanja što je odraz povoljnije epidemiološke situacije koja je rezultirala povećanjem broja službenih putovanja djelatnika Agencije te na podskupini 322, unutar koje je povećanje izraženo na rashodima za energiju što je rezultat tržišnih povećanja cijena kao posljedice situacije u Europi.

Naknade troškova osobama izvan radnog odnosa povećane su povoljnijom epidemiološkom situacijom koja je rezultirala velikim broja službenih putovanja vanjskih suradnika.

Financijski rashodi su povećani zbog isplate kamata pri obračunu plaća po sudskim presudama.

Negativne tečajne razlike su znatno veće u odnosu na prošlu godinu s obzirom na obračunske negativne tečajne razlike i razlike zbog primjene valutne klauzule na dan 31.12.2020.

Tekuće pomoći temeljem prijenosa EU sredstava i tekući prijenosi između proračunskih korisnika istog proračuna temeljem prijenosa EU sredstava veći su u odnosu na 2021. s obzirom na veliki broj završnih isplata korisnicima provedbe programa EU Erasmus+ u području obrazovanja, osposobljavanja, mladih i sporta za razdoblje 2014.-2020. u svojstvu akreditirane Nacionalne agencije i programa EU Europske snage solidarnosti u području volontiranja i solidarnosti mladih za razdoblje 2018.-2020. u svojstvu akreditirane Nacionalne agencije i s obzirom na veliki broj prvih isplata korisnicima provedbe programa EU Erasmus+ u području obrazovanja, osposobljavanja, mladih i sporta za razdoblje 2021.-2027. u svojstvu akreditirane Nacionalne agencije i provedba programa EU Europske snage solidarnosti u području volontiranja i solidarnosti mladih za razdoblje 2021.-2027. u svojstvu akreditirane Nacionalne agencije.

Tekuće donacije veće su u odnosu na 2021. s obzirom na veliki broj završnih isplata korisnicima provedbe programa EU Erasmus+ u području obrazovanja, osposobljavanja, mladih i sporta za razdoblje 2014.-2020. u svojstvu akreditirane Nacionalne agencije i programa EU Europske snage solidarnosti u području volontiranja i solidarnosti mladih za razdoblje 2018.-2020. u svojstvu akreditirane Nacionalne agencije i s obzirom na veliki broj prvih isplata korisnicima provedbe programa EU Erasmus+ u području obrazovanja, osposobljavanja, mladih i sporta za razdoblje 2021.-2027. u svojstvu akreditirane Nacionalne agencije i provedba programa EU Europske snage solidarnosti u području volontiranja i solidarnosti mladih za razdoblje 2021.-2027. u svojstvu akreditirane Nacionalne agencije.

Naknade građanima i kućanstvima u novcu povećane su u odnosu na isto razdoblje prethodne godine. Razlog je povećanje broja mobilnosti uslijed povoljnije situacije tokom pandemije Covid 19.

Višak prihoda i primitaka raspoloživ u narednom razdoblju iznosi 19.153.163,62 kn za sve izvore financiranja.

U skladu sa Zakonom o proračunu (člankom 70.) izvršena je korekcija rezultata poslovanja, kojom je manjak prihoda nefinancijske imovine podmiren iz prihoda poslovanja.

**Obvezni analitički podaci**

Povećanje naknada troškova zaposlenima je povećano zbog većeg broja službenih putovanja te organiziranog rada u uredima uslijed povoljnije situacije tokom pandemije Covid 19.

**Bilješke uz obrazac Bilance**

Imovina Agencije na dan 31.12.2022. iznosi 284.088.057,45 kn, a sastoji se od: nefinancijske imovine, financijske imovine koja uključuje rashodi budućeg razdoblja koji se velikim dijelom odnose na plaću, rashode za zaposlene, te ostale buduće rashode poslovanja.

Obveze i vlastiti izvori na dan 31.12.2022. iznosi 284.088.057,45 kn, a sastoji se od:

obveza, vlastitih izvora koji obuhvaćaju i izvanbilančane zapise koji se sastoji se od instrumenata osiguranja plaćanja (zadužnice i bankarske garancije za javnu nabavu) u iznosu od 459.992,00 kn, obveza na ugovore za projekte u okviru provedbe programa Erasmus plus, ESS, E-twinning.

Nerealizirane tečajne razlike na dan 31.12.2022. izračunate su u skladu s fiksnim tečajem konverzije, te su knjiženje kao negativne tečajne razlike u iznosu 129.372,81 kn i kao pozitivne tečajne razlike u iznosu 309.869,55 kn.

**Bilješke uz obrazac P-VRIO**

Izvještaj o promjeni u vrijednosti i obujmu imovine i obveza za izvještajno razdoblje nema iskazano smanjenje imovine, a razlog je imovina koja nije rashodovana tijekom 2022.godine što je u skladu i s godišnjim popisom imovine. Imovina više nije za uporabu te čeka na zbrinjavanje u narednoj godini i bit će rashodovana u skladu s pravilima.

**Bilješke uz obrazac RAS – funkcijski**

Izvještaj o rashodima prema funkcijskoj klasifikaciji za izvještajno razdoblje odnosi se na sve programe Agencije pod funkcijom 097: istraživanje i razvoj obrazovanja, a iznosi 298.425.799,60 kn.

**Bilješke uz Izvještaj o obvezama**

Stanje obveza na dan 31.12.2021. istovjetno je početnom stanju na da 1.1.2022. i iznosi 221.402.902,31 kn.

Povećanje obveza u izvještajnom razdoblju uključuje i međusobne obveze subjekata općeg proračuna u iznosu od 1.377.713,65 kn i najvećim dijelom čine ih obveze za troškove koje imamo prema proračunskom korisniku u čijem smo prostoru.

Podmirene obveze u izvještajnom razdoblju uključujući i međusobne obveze subjekata općeg proračuna, a stanje obveza na kraju izvještajnog razdoblja iznosi 262.384.799,02 kn i u cjelokupnom iznosu su nedospjele obveze koje se najvećim dijelom odnose na Erasmus plus program i program Europskih snaga solidarnosti (konto 23957).

RAVNATELJICA

mr.sc. Antonija Gladović